Auton vuokraaminen ja nouto onnistuvat Alicantessa parhaiten kaupungin lentokentältä tai keskustasta. Keskustassa valtaosa vuokraamoista sijaitsee rautatieaseman tuntumassa, mutta myös muualta keskustan alueelta voi löytyä autovuokraamoita. Yleensä auton nouto tapahtuu suoraan autovuokraamolta. Jos vuokraamolla on useampi toimipiste, voit varausvaiheessa valita, mistä auton haet. Jos olet jo Alicanten keskustassa, ei vuokra-autoa siis kannata yleensä varata esimerkiksi lentokentältä. Samoin auton palautus tapahtuu yleensä suoraan autovuokraamolle. Monilla Alicanten vuokraamoilla, kuten Europcarilla ja Hertzillä, on toimitus- ja noutopalvelu niille asiakkaille, joiden aikataulu on tiukka. Auto voidaan toimittaa minne tahansa pyytämääsi paikkaan Alicanten alueella, mutta toimituksesta peritään lisämaksu. Mikäli haluat välttyä ylimääräisiltä kuluilta, nouda ja palauta autosi itse.